open-index/open-wikipedia-markdown huggingface dataset:
Boheems-Morawiese Hoogland

duimnael|Die geomorfologiese indeling van Tsjeggië. Die Boheems-Morawiese Hoogland word in rooi aangedui
duimnael|Landskapstoneel naby Žďár nad Sázavou, in die administratiewe streek Kraj Vysočina
duimnael|'n Kloktoring buite Lipnice nad Sázavou 
[duimnael|Die kasteel van Lipnice nad Sázavou, 'n tipiese [hoogteburg]] 
Die **Boheems-Morawiese Hoogland** (Tsjeggies: *Českomoravská vrchovina* of kort *Vysočina*, is 'n hoogplato met 'n oppervlakte van sowat 10&nbsp;000 vierkante kilometer in die suide van die Tsjeggiese Republiek. Sy westelike gedeelte is in die historiese landsdeel Boheme geleë, die oostelike in Morawië. Die Europese hoofwaterskeiding loop deur die Hoogland - riviere, wat in weswaartse rigting vloei, mond in Noord- of Oossee uit, riviere in ooswaartse rigting mond in die Swartsee uit.

Die plato bestaan uit golwende heuwellande met hoogtes van tussen 500 en 800 m bo seevlak, met digbevolkte laer gedeeltes. Die saggies golwende heuwels is tradisionele boerderygebiede, op sommige plekke het vakansiehuise ontstaan. Hoër geleë pieke en plato's bied uitsigte oor die landskap, valleie en kastele, of is ontsluit vir sporttoerisme.

## Verwysings
Stan Christodoulou

**Stan Christodoulou** (Grieks: *Χριστοδούλου* * 31 Januarie 1946 − ) is 'n Suid-Afrikaanse boksskeidsregter en -beoordelaar. Hy was wêreldwyd reeds by meer as 7&nbsp;500 boksgevegte betrokke. Hy het sy boksloopbaan in 1963 begin en sy eerste wêreldtitel-boksgeveg in 1973 beoordeel, toe Romeo Anaya en Arnold Taylor vir die wêreld-bantamgewigtitel geveg het.

Christodoulou is op 13 Junie 2004 in Canastota, New York in die Internasionale Heldesaal vir Boksers vereer. Hy was die eerste man wat wêreldtitelgevegte in al 17 gewigskategorieë beoordeel het, en die derde om 100 wêreldtitelgevegte te beheer. Christodoulou het as uitvoerende direkteur van die Suid-Afrikaanse Beheerraad vir Boks gedien en is twee keer as Suid-Afrikaanse Boks se "Man van die Jaar" benoem.

Van die noemenswaardige gevegte waarin hy as skeidsregter opgetree het, is:
* Thomas Hearns teen Pipino Cuevas
* Aaron Pryor teen Alexis Argüello (eerste geveg)
* Marvin Hagler teen Roberto Durán
* Victor Galindez teen Richie Kates

## Verwysings
Chrysler-gebou

duimnael|links|Die Chrysler-gebou in 1932
[duimnael|Die Chrysler-gebou, soos gesien vanaf die [Empire State-gebou in Junie 2005]]

Die **Chrysler-gebou** is 'n beroemde gebou in New York met ’n blink spitspuntdak. Dit is 319 meters (1046 voet) hoog en het 77 verdiepings. Die gebou, wat van 1928 tot 1930 gebou is, is een van die hoogste geboue ter wêreld.

Die Chrysler-gebou was van 1930 tot 1931 die hoogste gebou in die wêreld. Voordat dit gebou is, was *The Trump*-gebou die hoogste gebou ter wêreld. Die Empire State-gebou het een jaar later die hoogste gebou geword. Die Chrysler-gebou is tot vandag toe nog die hoogste baksteengebou op aarde.

Die Chrysler-gebou was van 1930 tot 1931 die hoogste struktuur in die wêreld. Voordat dit gebou is, was die Eiffeltoring die hoogste struktuur. Die Empire State-gebou het 'n jaar later die titel oorgeneem.

## Sien ook 
* Chronologiese lys van die wêreld se hoogste wolkekrabbers

## Verwysings 
## Eksterne skakels 
*
Berthold Oppenheim

** Berthold Oppenheim** (29 Julie 1867 –  Treblinka-verdelgingskamp, 1942) was die rabbi van Olomouc, Morawië.

## Verwysings
Peter Church

**Peter Church** is ’n Suid-Afrikaanse misdaadskrywer. Hy woon in Kaapstad met sy vrou, Paula, en kinders Christopher, Megan en Ross.

Sy eerste boek is *Dark Video*, wat in 2008 deur Random-Struik in Suid-Afrika, asook in 2009 deur *New Holland Publishers* in Nieu-Seeland en Australië uitgegee is. Volgens die *Natal Mercury* was dit die beste debuutboek in 'n lang tyd. Die boek is ook deur Sunday Times as 'n boek van die week aangewys.

Sy tweede boek, *Bitter Pill* is in 2011 uitgereik. Die boek is in 2012 vir die Sunday Times se fiksieprys genomineer.

## Werke 
* *Blue Cow Sky*, 2015, 
* *Bitter Pill*, 2011, 
* *Dark Video*, 2009, 

## Verwysings
Almandiet

**Almandiet** is die volopste granaat-mineraal. Die formule is .

## Fotogalery 

Almandin.png|Almandiet in grysgroen skis
Almandine-139300.jpg|Almandiet
Almandine-203086.jpg|Almandiet
Fingerring av guld med s.k. hyacint och almandiner, 1800-tal - Hallwylska museet - 110181.tif|Ring met almandiet

## Verwysings
Wekker

duimnael|Tradisionele opwen, meganiese wekker

duimnael|'n Wekker

'n **Wekker** is 'n toestel of horlosie wat 'n mens op 'n vooraf gestelde tyd wakker maak deur 'n geluid te maak, party gebruik lig of vibrasie. Party kan identifiseer wanneer 'n persoon in 'n ligte stadium van slaap is, om te voorkom dat iemand uit slaap wakker word, wat moegheid veroorsaak, selfs al het die persoon genoeg slaap gehad. Om die klank of lig te stop, word 'n knoppie op die klok gedruk; Die meeste horlosies stop die alarm outomaties indien dit lank genoeg onbewaak gelaat word. 'n Klassieke analoog wekker het 'n ekstra hand wat gebruik kan word om die tyd te spesifiseer waarop die alarm geaktiveer moet word. Wekkers word ook op selfone, horlosies en rekenaars gevind.

Baie wekkers het radio ontvangers wat ingestel kan word om te begin speel op sekere tye. Sommige wekkers kan verskeie alarms stel. Mees moderne televisies, selfone en digitale horlosies het wekkerfunksies om aan te skakel of geluide te maak op 'n spesifieke tydstip.

## Tipes 
### Tradisioneel 
Tradisionele meganiese wekkers het een of twee klokke wat deur middel van 'n spring 'n rat aanstoot om 'n hamer heen en weer tussen die twee klokke of tussen die binnekant van 'n enkele klok te slaan. In sommige modelle tree die agterkant van die klok self op as die klok. 

### Digitale 
Digitale wekkers kan ander geluide maak. Eenvoudige battery-aangedrewe wekkers maak 'n luidende of piepende klank om 'n persoon te laat wakker word, en kan praat, lag, sing of geluide speel van die natuur.

## Wekkergeluid 
## Verwysings 
## Eksterne skakels 
*
Skroef se Bad

**Skroef se Bad** is 'n afgeleë warmwaterbron op die suidelike oewer van die Oranjerivier in Suid-Afrika. 

Die warmbad lê op die plaas **Warmbad-Noord** op die grens met Namibiё, ongeveer 50 km noordoos van Onseepkans en in 'n onherbergsame gebied stroomaf van die Augrabies-waterval.

Die oog lewer slegs 65&nbsp;000 liter water per dag teen 44,4°C.

Oom Skroef Kotze het langs die rivier landerye gemaak en toe die warmbron oopgestoot wat sedertdien sy naam dra. Teen 1962 was daar 24 kamers vir vakansiegangers beskikbaar, maar die vloed van 1974 het die bron en die geriewe byna uitgewis. 

In die Afrikaanse kortverhaalbundel “Ek is maar ene” is  'n kortverhaal deur Dot Serfontein opgeneem  wat by hierdie vakansieoord afspeel.

## Bibliografie 
*Booyens, Bun: *Bronwaters van genesing. Die tradisionele warmbron-waterkuur in ons volksgeneeskunde.* Kaapstad: Tafelberg, vir die Raad vir Geesteswetenskaplike Navorsing, 1981. 
*Waring, Gerald A. en hersien deur Reginald R. Blankenship en Ray Bentall: *Thermal springs of the United States and other countries - a summary*. Washington: US Government Printing Office, 1965.  (Geological Survey Professional Paper 492). Internet-aanlyn beskikbaar.
Alpha Andromedae

**Alpha Andromedae** (**α Andromedae**, afgekort **Alpha And** of **α And**), ook genoem **Alpheratz**, is 97&nbsp;ligjare van die Son af geleë en is die helderste ster in die sterrebeeld Andromeda. Dit lê net noordoos van die sterrebeeld Vlieënde Perd (Pegasus) en is die noordoostelike ster van die Groot Vierkant van Pegasus.

Hoewel dit met die blote oog soos ’n enkele ster lyk, met ’n skynbare magnitude van +2,06, is dit eintlik ’n dubbelster; dit bestaan uit twee sterre wat naby om mekaar wentel. Die chemiese samestelling van die helderste ster is ongewoon, aangesien dit ’n kwik-mangaan-ster is waarvan die atmosfeer abnormale hoë vlakke kwik, mangaan en ander elemente soos gallium en xenon bevat. Dit is die helderste bekende kwik-mangaan-ster. ’n Voorlopige wentelbaan is in 1907 deur Hans Ludendorff gepubliseer, en ’n meer presiese een later deur Robert Horace Baker.

Dit is nou bekend die twee sterre wentel met ’n periode van 96,7 dae om mekaar. In 1914 het Baxandall daarop gewys die meeste van dié lyne word veroorsaak deur mangaan, en dat soortgelyke lyne teenwoordig is in die spektrum van μ Leporis. Nog 12 sulke sterre is later ontdek. Baie van hulle word nou geklassifiseer as kwik-mangaan-sterre, ’n groep sterre met buitengewoon baie elemente soos kwik, mangaan en gallium in hul atmosfeer.,&nbsp;§3.4. In α&nbsp;Andromedae se geval is daar ook baie xenon in die hoofster se atmosfeer.

## Verwysings 
## Eksterne skakels 
* 
*
*15px Hierdie artikel is vertaal uit die Engelse Wikipedia
Curtiss P-40 Warhawk

Die **Curtiss P-40 Warhawk** is 'n Amerikaanse vegvliegtuig wat deur die *United States Army Air Forces* gebruik is tydens die Tweede Wêreldoorlog. Die vliegtuig het heelwat verskil van die *Curtiss* voorgangers. Die *Warhawk* was toegerus met die Allison vloeistofverkoelde motor in stede van die lugverkoelde Wright stermotor. Die *Warhawk* was ook meer aerodinamies as die *Curtiss P-36 Hawk* omrede gelykvlakkige klinknaels gebruik is om die vliegtuig te bou. Dit was die hoofvegter van die *United States Army Air Forces* se vegtereskaders.

Frankryk het ook 'n bestelling geplaas, maar dié is aan Brittanje afgelewer na die val van Frankryk. Brittanje self het ook P-40's bestel en het dit die *Tomahawk* genoem. Die Allison motor kon egter nie die verwagte prestasie lewer wat die Britse Lugmag verlang het nie en gevolglik is hierdie vliegtuie gebruik vir laevlugverkenning. Eenhonderd van die Britse vliegtuie is aangestuur na die Amerikaanse Vrywilligergroep in China waar hulle sukses teen Japannese vliegtuie behaal het.

Die P-40D het in Mei 1941 sy eerste vlug voltooi en was 'n groot verbetering met 'n nuwe, kragtiger Allison motor. Die neus se deursnit is verklein en die masjiengewere in die neus verwyder. Die bewapening het bestaan uit vier 12.7 mm masjiengewere in die vlerke met 'n bomrak wat onder die romp aangebring kon word om een 227 kg bom te kan dra.

Brittanje het van die P-40D bestel en dit die *Kittyhawk* genoem. Hierdie naam is soms verkeerdelik gebruik vir al die *Warhawk* vliegtuie. Teen hierdie tyd het die *Warhawk* begin agterraak teen die nuwe vegters. Tog was dit steeds voorsien aan die Amerikaanse Vrywilligergroep in China waar dit steeds sukses behaal het. Ook in Noord-Afrika het die vliegtuig sukses behaal. Die Britse vlieënier, Neville Duke, het 12 vegvliegtuie afgeskiet in Noord-Afrika met die *Warhawk*.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Siriese woestyn

duimnael|340px|'n Satellietfoto van die Siriese woestyn
Die **Siriese woestyn** (Arabies: بادية الشام, bādiyat ash-shām), ook bekend as die **Hamadwoestyn**, is 'n kombinasie van steppe en ware woestyn wat 'n area van 5&nbsp;000&nbsp;000&nbsp;km² van die Midde-Ooste beslaan, insluitend dele van suid-oostelike Sirië, noordoostelike Jordanië, noordelike Saoedi-Arabië en westelike Irak. In die suide grens dit aan, en vloei oor na die Arabiese woestyn.

Die omgewing is 'n oop, gruiserige woestyn (hoekige tot geronde rotsdeeltjies wat wissel van korrels tot keistene), met valleie (Wadi-Hebreeus en Arabies vir vallei) wat plek-plek in die landskap insny.

## Ligging en Naam 
Die woestyn word omgrens deur die Orontesvallei en die Harrat al-Shamah se vulkaniese veld aan die weste, en die Eufraatrivier in die ooste. In die noorde skakel die woestyn oor na meer vrugbare areas met gras, en in die suide beweeg dit oor na die woestyne van die Arabiese Skiereiland.

Daar is nog nie ooreenstemming oor die presiese ligging/grense van die Siriese woestyn nie, met sommige groepe wat die Siriese woestyn beskou as die "Hamadwoestyn", terwyl nog 'n groep die Hamadwoestyn as die hele streek sien, met die Siriese woestyn as die noordelike gedeelte.
Die Siriese woestyn is ook al die *Shamiyah* genoem.

## Geografie 
duimnael|300px|Foto van die Siriese woestyn.
In die middel van die woestyn is daar 'n 700–900&nbsp;m hoë streek, die Hamadplato. Dit is 'n redelik klipperige semi-woestyn wat bestaan uit 'n kalksteenrotsbodem, wat met 'n chert-gruis bedek word. Die bietjie reën wat op die plato val, vloei in soutpanne in. Die hoogste pieke op die plato is die 1000+ m hoë Khawr um Wual in Saoedi-Arabië, en die 960&nbsp;m hoë Jebel Aneiza, by die grens tussen Jordanië, Saoedi-Arabië en Irak. Hierdie woestyn, tesame met die woestyne van die Arabiese skiereiland, word beskryf as van die droogste woestyne in die wêreld.

## Natuurlewe 
Die Siriese Marmot is afkomstig uit die Siriese woestyngebied. Die seisoenale mere word deur 'n verskeidenheid voëls besoek. Klein knaagdiere kom algemeen hier voor, en die roofdiere wat natuurlik op hulle prooi soos slange, skerpioene en kameelspinnekoppe. Voorheen het diere soos wildsbokke, wolwe, jakkalse, rooikatte, volstruise, jagluiperds, hartbeeste en Asiatiese wildedonkies (ook bekend as "Onager") hier voorgekom, maar het nou verdwyn, vermoedelik a.g.v. mense wat hulle gejag het.

## Sien ook 
* Woestyn
* Lys van woestyne

## Verwysings
Staffordshire bulterriër

Die **Staffordshire ** is 'n medium-grootte, korthaarras van 'n hond van Engelse afkoms en kan beskou word as van die pit bull tipe.

## Geskiedenis 
Voor die 19de eeu, was bloedsporte soos bullokaas, beerlokaas en haangevegte algemeen. By die beesmark, is bulle na bewering deur honde rondgejaag as 'n manier van sagmaak van die vleis en die verskaffing van vermaak aan die toeskouers. Gevegte met die bere en ander diere is ook gereël as vermaak.

Die moderne ras is een wat 'n temperament het wat geskik is as metgeselhond. Dit is 'n hond wat waardig is om geskou te word, en aanvaar is deur The Kennel Club as die Staffordshire bulterriër op 25 Mei 1935. Die Staffordshire bulterriërklub is in Junie 1935 gestig. 

## Voorkoms 
Die Staffordshire bulterriër is 'n mediumgroot, bonkige en baie gespierde hond, met 'n soortgelyke voorkoms aan die veel groter Amerikaanse Staffordshire-Terriër en Amerikaanse veghond. Die pels is glad en klou styf aan die liggaam om die hond 'n vaartbelynde voorkoms te gee. Hierdie hond het 'n breë, wigvormige kop (manlike aansienlik meer so as vroulike), gedefinieerde oksipitale spiere, 'n relatief kort voor-die gesig staar, donker ronde oë en 'n wye mond met 'n skoon skêrtipe gebit (die boonste snytande oorvleuel effens met die onderste snytande). Die ore is klein. Die wangspiere is baie uitgesproke. Die lippe toon geen losheid. Die tande vorm 'n skêrgebit. Die hoof trek af na 'n sterk, goed gespierde nek en skouers geplaas op vierkantiggespasieerde voorpote. Hulle is ingesteek in hul heupe en die laaste 1-2 ribbes van die ribbekas is gewoonlik sigbaar. Die stert lyk soos 'n outydse pomphandvatsel. Die agterkwarte is goed gespierd.

## Galery 

File:Another ideal staffy.jpg|CH Oakstaff
File:Staffordshire Bull Terrier 600.jpg|
File:Sbt.jpg|
File:Staffy Pup.jpg|Hondjie
File:Rumble2months.jpg|Twee-maande-oue hondjie

## Verwysings
Gamma Andromedae

duimnael|links|140px|γ1 is ster "A" en γ2 die driedubbele ster regs.

**Gamma Andromedae** (afgekort as **γ And**), is 'n veelvoudige ster wat sowat 350&nbsp;ligjare van die Son af geleë is. Dit is die derde helderste ligpunt in die sterrebeeld Andromeda.

In 1778 het Johann Tobias Mayer ontdek dat γ&nbsp;Andromedae ’n dubbelster is. Wanneer dit deur ’n klein teleskoop waargeneem word, lyk dit soos ’n helder, goudgeel ster (**γ1&nbsp;Andromedae**) en ’n dowwer, blouerige ster (**γ2 Andromedae**) sowat 10 boogsekondes uitmekaar. 

γ1&nbsp;Andromedae staan ook bekend as **Almach**, tardisioneel die naam van die hele stelsel. Dit is afgelei van die Arabiese woord vir rooikat.

Dit is gewild onder sterrekykers as ’n pragtige dubbelster met ’n treffende kleurkontras.

In 2016 het die Internasionale Astronomiese Unie se sternaamwerkgroep (WGSN) die naam "Almach" vir die ster Gamma Andromedae A goedgekeur omdat hulle eiename aan individuele sterre toegeken het eerder as aan stergroepe. 

## Eienskappe 
γ1&nbsp;Andromedae is ’n helder reusester met ’n sterreklassifikasie van K3 IIb. Dit het ’n skynbare magnitude van sowat 2,26. Hulle het ’n wentelperiode van sowat 64&nbsp;jaar. Spektrogramme wat tussen 1957 en 1959 geneem is, het onthul γ&nbsp;Andromedae&nbsp;B is self ’n spektroskopiese dubbelster; dit bestaan uit twee B-tipe hoofreekssterre wat om mekaar wentel, met ’n periode van 2,67&nbsp;dae.

## Verwysings 
## Eksterne skakels 
* Almaak (Gamma Andromedae) by *The Internet Encyclopedia of Science*
* Almaak by AstroDwarf 
* 
*15px Hierdie artikel is vertaal uit die Engelse Wikipedia
Sadalmelik

**Sadalmelik** (ook genoem **Alpha&nbsp;Aquarii** of **α&nbsp;Aqr**) is volgens data van die Hipparcos-sending sowat 520&nbsp;ligjare van die Son af geleë. Dit is die tweede helderste ster in die sterrebeeld Waterdraer (Aquarius) en het ’n skynbare magnitude van 2,94.

## Eienskappe 
Die ster is 53&nbsp;miljoen jaar oud en sy ligsterkte 3&nbsp;000 keer die Son s’n. Sy oppervlaktemperatuur is sowat 5&nbsp;210&nbsp;K. Waarnemings deur die Chandra-X-straalsterrewag toon dit straal min X-strale uit in vergelyking met G-tipe hoofreekssterre. Dit is ’n algemene kenmerk van vroeë G-tipe reusesterre. 

## Verwysings 
## Eksterne skakels 
* Alpha Aquarii Aladin image viewer
* 
* 15px Hierdie artikel is vertaal uit die Engelse Wikipedia
Mirach

**Mirach** (ook bekend as **Beta Andromedae** of **β And**) is ’n prominente ster 197&nbsp;ligjare van die Son af in die noordelike sterrebeeld Andromeda. Dit lê noordoos van die Groot Vierkant van Pegasus. Dit word algemeen deur sterrekykers gebruik om die Andromeda-sterrebeeld te vind. Die sterrestelsel NGC 404, ook bekend as Mirach se Spook, kan sewe boogminute van daar af gesien word.

Die ster het ’n gemiddelde skynbare magnitude van 2,05, wat dit die helderste ster in die sterrebeeld maak. Die magnitude wissel egter effens tussen 2,01 en 2,1. Die skynbare magnitude word met 0,06 verminder deur gas en stof tussen die Aarde en die ster.

## Eienskappe 
Beta Andromedae is ’n rooireus met ’n sterreklassifikasie van M0&nbsp;III. Daar word vermoed dit is ’n halfreëlmatige veranderlike, waarvan die skynbare magnitude tussen 2,01 en 2,1 wissel.

In 2016 het die Internasionale Astronomiese Unie se sternaamwerkgroep (WGSN) die naam "Mirach" vir die ster goedgekeur. 

## Verwysings 
## Eksterne skakels 
* 
*15px Hierdie artikel is vertaal uit die Engelse Wikipedia
Witblaarplakkie

**Witblaarplakkie** (*Adromischus leucophyllus*) (Uitewaal) is 'n klein vetplantjie wat endemies is aan die provinsie Wes-Kaap van Suid-Afrika. Op die SANBI-rooilys is dit as 'veilig' (LC) gelys. Dit kom in die Klein Karoo voor van Robertson en Montagu tot Laingsburg tot die noordhelling van die Klein Swartberg naby die Gamkapoortdam. Dit is 'n spesie kenmerkend aan die Sukkulente Karoo wat in vlak gronde in die skaduwee aangetref word, veral in rotsige klowe op berge wat met kwartsiet bedek is.

Dit is 'n dwergie met min sytakke en word 5,5 x 13&nbsp;cm groot. Op die Warmwaterberg word dit ook gevind, maar daar is dit kleiner en die blare word nie groter as 1,5&nbsp;cm nie. Die blare is grysgroen en bedek met 'n fyn poeier. Die bloeiare word 15&nbsp;cm lank.

## Verwysings
Milleriet

**Milleriet** is 'n mineraal genoem na die Engelse mineraloog William Hallowes Miller (1801-1880). Dit is 'n nikkelsulfied en het die formule .

## Struktuur 
Milleriet se struktuur is die argetipe van die strukturbericht-klassifikasie se B13-struktuur. Nikkel-atome is omring deur vyf swawelatome in 'n vierkante piramide. Die nikkelatome kom in trosse van drie atome voor, wat se afstande kort genoeg is dat daar metaal-metaal-bindings moet wees.

## Elektroniese eienskappe 
Milleriet is die stabiele allotroop onder 600K. Dit ondergaan 'n oorgang na 'n heksagonale α-fase wat ander elektriese en magnetiese eienskappe besit. Milleriet is 'n metallieke geleier. Die valensband het 'n sterk kovalent-gemengde karakter tussen die Ni 3d en S 3p golffunksies. Die oorgangstemperatuur is baie van die druk afhanklik.

## Verwysings
Grumman F8F Bearcat

Die **Grumman F8F Bearcat** is 'n Amerikaanse vegvliegtuig wat tydens die Tweede Wêreldoorlog ontwerp, ontwikkel en vervaardig is, maar te laat in diens gestel is om in die aksie betrokke te raak. Dit was die laaste in die reeks Grumman vliegdekgebaseerde vliegtuie wat by die Grumman FF begin het. Dit was ook een van die vinnigste suierenjinvliegtuie wat ooit ontwikkel is. Die *Bearcat* was aangedryf deur die kragtige Pratt & Whitney R-2800 Double Wasp enjin wat ook die *Hellcat* en *Tigercat* aangedryf het. Die *Bearcat* was 20 persent ligter as die *Hellcat* en kon 30 persent beter klim. Die *Bearcat* was ook ratser en beweegliker wat verseker het dat dit 'n ware vegvliegtuig was. Dit het van die eerste stralervliegtuie uitoorlê.

Die eerste produksiemodel was die F8F-1 wat in Februarie 1945 afgelewer is, net ses maande nadat die prototipe die eerste keer gevlieg het. In Mei 1945 is die VF-19 Eskader van die Amerikaanse Vloot toegerus met die *Bearcat*. Hulle het egter geen aksie gesien in die laaste paar maande van die oorlog nie.

Die *Bearcat* is tot in Mei 1949 vervaardig; teen daardie tyd het 24 eskaders van die Amerikaanse Vloot die vliegtuig bedryf. Die F8F-1B was met vier 20 mm kanonne toegerus en slegs 100 is gebou. Daar is 300 van die F8F-2 gebou wat ook met die 20 mm kanonne toegerus was. 'n Paar nagvegter- en verkenningsweergawes is ook gebou. Die *Bearcat* is in 1952 uit diens gestel deur die Amerikaanse Vloot.

Grumman het ook 'n klompie van die Bearcat F8F-1d aan die Franse Lugmag verkoop, wat in Indo-China gebruik is. Later het beide die Noord- en Suid-Viëtnamese lugmagte, asook die Koninklike Thaise Lugmag, van die vliegtuie aangeskaf.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Yorkshire terriër

Die **Yorkshire terriër** is 'n klein honderas van die terriërtipe, wat in die 19de eeu in Yorkshire, Engeland, ontwikkel is om rotte in die klerefabrieke te vang. Die hoofkenmerk van die ras is sy maksimumgrootte van 3,2 kg (7 lb), alhoewel sommige meer as dit kan weeg, tot 6,8 kg (15 lb). Dit word in die Speelding Terriërafdeling van die Terriërgroep geplaas deur die Federasie Cynologique Internationale en in die Speeldinggroep of Metgeselgroep deur ander kennelklubs, insluitend die Amerikaanse Kennelklub. As 'n gewilde metgeselhond, is die Yorkshire terriër ook deel van die ontwikkeling van ander rasse, soos die Australiese syagtige terriër. Dit het 'n grys, swart en bruin pels, en die ras se bynaam is *Yorkie*.

## Geskiedenis 
duimnael|'n Yorkshire terriër in 1915
Die Yorkshire-Terriër (ook genoem 'n "Yorkie") het sy oorsprong in Yorkshire (en aangrensende Lancashire), 'n graafskap in Engeland. In die middel van die 19de eeu, het werkers uit Skotland na Yorkshire gekom op soek na werk en bring met hulle verskillende variëteite van klein terriërs. Die teel van die Yorkshire terriër was hoofsaaklik deur mense—meestal koöperasies in katoen- en wolmeule—in die provinsies van Yorkshire en Lancashire uitgevoer.

## Pels 
duimnael|'n Silwerblou en vaalroom Yorkshire terriër, met sy  karakteristieke lang hare.
duimnael|Yorkshire terriër met 'n donker pels
Vir volwasse Yorkshire Terriërs word klem geplaas op pelskleur, kwaliteit, en tekstuur. Die hare moet glansend wees, fyn, reguit, en syerig. Tradisioneel word die pels toegelaat om voluit uit te groei, maar moet nooit beweging belemmer nie.

Die lang vag van die Yorkshire Terriër beteken dat die ras 'n gereelde uitborsel benodig.

## Verwysings
Gamma Aquarii

**Gamma&nbsp;Aquarii** (afgekort as **γ&nbsp;Aqr**), tradisioneel bekend as **Sadachbia**, is ’n dubbelster in die sterrebeeld Waterdraer. Dit is sowat 164&nbsp;ligjare van die Son af geleë en het ’n skynbare magnitude van 3,849, wat dit een van die helderste sterre in die sterrebeeld maak.

## Eienskappe 
Gamma Aquarii is die primêre of A-komponent van ’n dubbelster met die naam WDS J22217-0123. Die sekondêre of B-komponent is UCAC2 31430071. Gamma Aquarii A se twee komponente is dus bekend as WDS J22217-0123 Aa en Ab.  

Gamma Aquarii A lyk soos ’n A-tipe ster met 'n klassifikasie van A0&nbsp;V en ’n massa van sowat twee en ’n half keer dié van die Son.

Dit tol relatief vinnig, teen sowat . Die buitenste atmosfeer straal energie uit teen ’n effektiewe temperatuur van 10&nbsp;500&nbsp;K, wat byna twee keer die temperatuur van die Son se oppervlak is. Dit gee Gamma Aquarii die tipiese wit kleur van ’n A-tipe ster.

## Name
Die ster se Bayer-naam is "Gamma Aquarii" en sy Flamsteed-naam "48&nbsp; Aquarii". WDS&nbsp;J22217-0123&nbsp;A is sy naam in die Washington Double Star Catalog. Die tradisionele naam, "Sadachbia", kom van die Arabiese uitdrukking سعد الأخبية *sa‘d al-’axbiyah*, "geluk van die huise (tente)". 

In 2016 het die Internasionale Astronomiese Unie se sternaamwerkgroep (WGSN) die naam "Sadachbia" vir die komponent WDS&nbsp;J22217-0123&nbsp;Aa goedgekeur omdat hulle eiename aan individuele sterre toegeken het eerder as aan stergroepe. 

## Verwysings 
## Eksterne skakels 
* Gamma&nbsp;Aquarii by AladinPreview
* 
*15px Hierdie artikel is vertaal uit die Engelse Wikipedia
Skat (ster)

**Skat** (ook bekend as **Delta&nbsp;Aquarii** of **δ&nbsp;Aqr**) is die derde helderste ster in die sterrebeeld Waterdraer (Aquarius) en het ’n skynbare magnitude van 3,3. Dit kan dus met die blote oog gesien word. Dit is sowat 160&nbsp;ligjare van die Son af geleë.

## Eienskappe 
Skat het ’n sterreklassifikasie van A3&nbsp;V, en dus ’n massa van sowat twee keer en ’n radius van 2,4 keer dié van die Son. Die helderheid van sy buitenste atmosfeer af is 26 keer die Son s’n, Dit gee dit die kenmerkende wit skynsel van ’n A-tipe ster. Dit draai teen ’n relatiewe hoë snelheid: sowat 81&nbsp;km/s−1.

Skat is versigtig waargeneem om te sien of dit ’n metgesel het, maar niks is gevind nie. Dit het ook nie ’n sterk infrarooistraling wat kan dui op die teenwoordigheid van materiaal wat om die ster sirkel nie. Die ster is moontlik lid van die Groot Beer- bewegende groep, wat ’n geraamde ouderdom van 500&nbsp;miljoen jaar het.

## Verwysings 
## Eksterne skakels 
* Image Delta Aquarii Aladin image viewer
* 
* 15px Hierdie artikel is vertaal uit die Engelse Wikipedia
Epsilon Aquarii

**Albali** (ook bekend as **Epsilon&nbsp;Aquarii** of **ε&nbsp;Aqr**) is ’n ster in die sterrebeeld Waterdraer (Aquarius). Met ’n skynbare magnitude van 3,77 is dit met die blote oog sigbaar. Dit is sowat 208&nbsp;ligjare van die Son af geleë.

Albali het ’n sterreklassifikasie van A1&nbsp;V  

In 2016 het die Internasionale Astronomiese Unie se sternaamwerkgroep (WGSN) die naam "Albali" vir die ster goedgekeur. 

## Verwysings 
## Eksterne skakels 
* http://aladin.u-strasbg.fr/AladinPreview?-c=20+47+40.5515-09+29+44.793&ident=HD+198001&submit=Aladin+previewer Aladin image viewer
* 
* 15px Hierdie artikel is vertaal uit die Engelse Wikipedia
Mu Aquarii

**Mu&nbsp;Aquarii** (afgekort as **μ&nbsp;Aqr**) is ’n dubbelster in die sterrebeeld Waterdraer (Aquarius). Dit deel die tradisionele naam **Albulaan** met Nu Aquarii. Dit kom van die Arabiese term *al-bulacān* (ألبولعان), "die twee slukkers". Die ster was saam met ε Aqr (Albali) en ν Aqr (Albulaan) bekend as **al Bulaʽ** (البلع), die Slukker.

## Eienskappe 
Die dubbelster is sowat 157&nbsp;ligjare van die Son af geleë en met ’n skynbare magnitude van 4,7 is dit met die blote oog sigbaar.

Mu Aquarii is ’n spektroskopiese dubbelster met ’n wenteltydperk van 1&nbsp;566&nbsp;dae en ’n eksentrisiteit van 0,23. Die gesamentlike spektrum stem ooreen met ’n sterreklassifikasie van A3m – die agtervoegsel "m" dui aan dit het versterkte metaaleienskappe.

## Verwysings 
## Eksterne skakels 
* Foto van Mu Aquarii
* 
*15px Hierdie artikel is vertaal uit die Engelse Wikipedia
Kiewieteiers

**Kiewieteiers** (*Adromischus cooperi* (Baker) A.Berger) is 'n vetplantjie wat endemies aan die oostelike Karoo is. Dit word op klipperige hellings aangetref. Op die SANBI-rooilys word dit as 'veilig' (LC) gelys. 

Dit is 'n dwergvetplantjie wat 4,5&nbsp;cm hoog word. Dit het spreidende takkies wat digbeset is met blare wat 5 cm lank kan word. Hulle is dik en silwergroen tot blou met pers kolle wat hulle effens soos die eiers van kiewiete laat lyk.

Dit word as kamerplantjie gehou. Dit vereis baie lig, temperature van 18 (snags) tot 24&nbsp;°C (bedags) en 'n vogtigheid van 25-50% 

## Fotogalery 

Adromischus cooperi Prague 2011 2.jpg|*Adromischus cooperi* met blommetjies

## Verwysings
Kappa Aquarii

**Kappa&nbsp;Aquarii** (afgekort as **κ&nbsp;Aqr**) is ’n dubbelster in die sterrebeeld Waterdraer (Aquarius). Met ’n skynbare magnitude van 5,03 is dit dofweg met die blote oog sigbaar.

Die twee komponente word Kappa Aquarii **A** (amptelik bekend as **Situla**, die stelsel se tradisionele naam) en **B** genoem.

## Eienskappe 
Die dubbelster is sowat 214&nbsp;ligjare van die Son af geleë. Die voorraad waterstof is opgebrand en die ster het gegroei tot 13 keer so groot soos die Son. Die ligsterkte vanaf sy buitenste skil is 60 keer dié van die Son, 

In 2016 het die Internasionale Astronomiese Unie se sternaamwerkgroep (WGSN) die amptelike naam "Situla" vir die ster Kappa Aquarii&nbsp;A goedgekeur omdat hulle eiename aan individuele sterre toegeken het eerder as aan stergroepe. 

## Verwysings 
## Eksterne skakels 
* Foto van κ Aquarii
* 
* 15px Hierdie artikel is vertaal uit die Engelse Wikipedia
Kommadagga

**Kommadagga** (voorheen ook bekend as Van Riebeeckweg)  is 'n klein nedersetting 28 km wes-noordwes van Riebeek-Oos en 49&nbsp;km noord van Paterson. Die naam is Khoekhoen wat waarskynlik "osland" of "osheuwel" beteken. Die oorsprong is onseker.

Die Anglikaanse Kerk van St. George, Kommadagga is op die plaas *Three Fountains* geleë.

Geen taal- en bevolkingstatistiek vir Kommadagga is tans aanlyn beskikbaar nie.

## Verwysings
Sint Christopher

**Sint Christopher** (?–251 n.C.; Latyn: *Christophorus*; Grieks: *Χριστόφορος*, "Christus-draer") was die man wat Jesus glo oor ’n rivier gedra en daarom die beskermheilige van reisigers geword het. Hy is 'n heilige in die Rooms-Katolieke Kerk en die Oosters-Ortodokse Kerk.

duimnael|links|Sint Christopher met die kop van 'n hond.

Christopher word as 'n belangrike heilige beskou wat in talle lande en tydperke vereer is (of steeds vereer word). Sy naamdag is 24 Julie (vóór die Tweede Vatikaanse Konsilie val sy naamdag op 25 Julie, maar omdat dit ook die naamdag van die apostel Jacobus is, is St. Christopherdag een dag aangeskuif). In die Ortodokse Kerk val sy feesdag op 9 Mei. In die Oosters-Ortodokse tradisie word hy dikwels as 'n reus met 'n hondekop uitgebeeld.

In die Middeleeue was Christopher een van die *Veertien Noodhelpers* of *Heilige Helpers*, wat in 'n noodgeval as groep aangeroep kon word. Hy sou mense teen peste en 'n onvoorsiene dood beskerm (met ander woorde, om te sterwe sonder om die laaste sakramente te ontvang). Vanweë die kort lewensverwagting van mense in daai tyd was afdrukke en beelde van die draer van Christus in die laat Middeleeue op markpleine, in huise en in kerke te vind. Een van hierdie afdrukke (die sogenaamde *Buxheimer Christophorus* in Manchester) dra die opskrif *Christofori faciem die quacumque tueris Illa nempe die morte male non morieris* (Afrikaans: 'Op elke dag wat jy die gelaat van Christopher aanskou, sal jy sekerlik nie 'n kwade dood sterf nie').

Sint Christopher is die beskermheilige van reisigers, almal wat die pad aandurf, skrynwerkers, skilders, pelgrims, vrugtehandelaars, boekbinders, skatgrawers, boogskutters, hoedemakers, tuiniers en kinders. Hy beskerm mense teen besmetlike siektes, onverwagte dood, die pes, droogte, onweer, hael, watersnood, vuurrampe, oogsiektes en selfs tandpyn.

Die enige St. Christopher-katedraal ter wêreld is in die stad Roermond, waar 'n beeld van hom met Christus op sy skouer die katedraal versier. In die stad Schagen is 'n St. Christopherkerk. Die kerk is deur A. Tepe ontwerp en in 1883 gebou.

## Verwysings 
## Eksterne skakels 
*
Brosbrood

duimnael|regs|Brosbrood
**Brosbrood** is 'n tradisionele Skotse koekie wat met een deel wit suiker, twee dele botter en drie dele meel gemaak word. Ander bestanddele soos gemaalde rys of mielieblom word soms bygevoeg om die tekstuur te verander.

## Geskiedenis 
Die eerste brosbrood was die Middeleeuse *koekiesbrood*. Broodbakkers het die oorblywende deeg van die broodmaakproses teen 'n lae temperatuur in 'n oond uitgedroog totdat dit beskuit geword het. Die Engelse woord *biscuit* beteken *twee keer gebak*. Die gis in die brooddeeg is mettertyd met botter vervang om brosbrood te maak.

## Verwysings
Skotse terriër

Die **Skotse Terriër** (ook bekend as die **Aberdeen Terriër**), algemeen bekend as die **Scottie**, is 'n tipe honderas. Aanvanklik een van die hooglandrasse van die terriër wat gegroepeer is onder die naam *Skye Terriër*, is dit een van vyf rasse van die terriër wat ontstaan het in Skotland, die ander vier is die moderne Skye, Cairn, Dandie Dinmont, en die West Highland White Terrier. Hulle is 'n onafhanklike, ruwe teling met 'n draderige buitenste pels en'n sagte, digte onderlaag. Die Eerste Graaf van Dumbarton gee die ras die bynaam "die kanniedood". Die moderne ras se herkoms kan blykbaar teruggespoor word na 'n enkele vroulike eksemplaar, genaamd *Splinter II*.

Hulle is 'n klein terriërras met 'n kenmerkende vorm en het baie rolle in die populêre kultuur. Hulle is in besit van 'n verskeidenheid van bekendes, insluitend die 32ste President van die Verenigde State van Amerika, Franklin Delano Roosevelt, wie se Scottie "Fala" ingesluit is met FDR in 'n standbeeld in Washington D.C., sowel as die 43ste President George W. Bush. Hulle is ook bekend vir 'n spelstuk in die bordspel *Monopoly*. Beskryf as 'n territoriale, vurige hond, kan hulle goeie waghonde wees en is geneig om te baie lojaal aan hul familie te wees. Gesondheidsgewys kan Skotse Terriers meer vatbaar wees vir bloedingversteurings, gesamentlike siektes, outo-immuunsiektes, allergieë, en kanker as sommige ander honderasse en daar is 'n toestand genoem na die ras, nl. Scotty kramp. Hulle is ook een van die meer suksesvolle honderasse by die Westminster Kennel Club Dog Show met 'n onlangse skoubeste in 2010.

## Beskrywing 
duimnael|'n Swart en 'n wit Skotse Terriër
links|duimnael|'n Briekwa Skotse Terriër
duimnael|Skotse Terriërs in drie kleure
duimnael|Skotse Terriër
Die Skotse Terriër is 'n klein, kompakte, kortbeen, stewig geboude terriër van goeie been en stofasie. Hulle het 'n harde, taai, weerbestande pels en 'n dikkerige liggaam wat hang tussen kort, swaar bene. Hierdie eienskappe, saam met sy baie spesiale gretige uitdrukking, en sy regop ore en stert is die belangrikste kenmerke van die ras. Die Skotse Terriër se selfvertroue en waardigheid is 'n voorbeeld van sy krag, saamgevat in 'n klein pakket. 

## Verwysings
Bloubaardbekkie

Die **Bloubaardbekkie** (*Nemesia barbata*) is 'n plantjie wat endemies is aan die provinsies Noord- en Wes-Kaap van Suid-Afrika van Kamiesberg tot Riversdale. Op die SANBI-rooilys word dit as 'veilig' (LC) gelys. 

Hierdie kruidagtige plant word tot 30 cm hoog. Die teenoorstandige blare het getande rande. Sy leeubekblomme is wit en blou. Dit kom op renosterveldvlaktes en teen hellings voor.

## Verwysings
Beta Aquarii

**Beta&nbsp;Aquarii** (**β&nbsp;Aqr**), met die tradisionele naam **Sadalsuud**, is ’n dubbelster in die sterrebeeld Waterdraer (Aquarius). Dit is sowat 540&nbsp;ligjare van die Son af geleë.

## Eienskappe 
Sadalsuud is die helderste ster in die Waterdraer, met ’n skynbare magnitude van 2,87 en ’n sterreklassifikasie van G0&nbsp;Ib. Sedert 1943 dien die ster se spektrum as een van die stabiele punte waarvolgens ander sterre geklassifiseer word. Die ster se massa is sowat 6 tot 6,5 keer dié van die sonmassa, maar sy ligsterkte 2&nbsp;300 keer die Son s'n; dit dui op ’n radius van 50 keer dié van die Son. Dit is sowat 60&nbsp;miljoen jaar oud, oud genoeg vir ’n ster van sy massa om ’n superreus te word. Die geskatte effektiewe temperatuur van die ster se buitenste skil is sowat 5 700&nbsp;K, omdat hulle eiename aan individuele sterre toegeken het in plaas van aan stergroepe. 

## Verwysings 
## Eksterne skakels 
*An Atlas of the Universe: Wentelbane van veelvoudige sterre
*Harvard Map Collection Mercator Globes  
* β Aquarii by AladinPreview
* 
*15px Hierdie artikel is vertaal uit die Engelse Wikipedia
Aliwal-Noord-warmbron

duimnael|210px|'n Reklameplakkaat vir die Aliwal-Noord Spa uit waarskynlik die dekade ná 1930.

Die warmwaterbron by Aliwal-Noord in die Oos-Kaap is een van die bekendste gesondheidsoorde in die land.

Die bron lê 3&nbsp;km buite die dorp, 1341&nbsp;m bo seespieёl, ontspring op 'n diepte van 1280&nbsp;m en lewer jaarliks 3&nbsp;800&nbsp;000 liter water teen 'n temperatuur van 36,9&nbsp;°C. By die bron is vakansiehuisies en 'n woonwapark. Bokant die twee oë van die fontein was daar vlotte sodat siekes die onbesoedelde bronwater, wat besonder hoë vlakke van die seldsame element litium bevat, kon benut. In die verlede was die bron ook bekend om sy modderkuur.

## Geskiedenis 
Algemeen word aanvaar dat Pieter Jacobus de Wet die bron op sy plaas Buffelsvallei ontdek het. Voortrekkers van die geselskappe onder Piet Retief en Piet Uys het die bron besoek. De Wet het 'n koringmeul deur die warm water laat aandryf. In die middel van die 19de eeu het die bron wye belangstelling geniet en is die dorp gestig. Veral na die ontdekking van diamante en goud in die binneland het baie besoekers hierheen gekom. In die 1960’s is die geriewe gemoderniseer en was die besoekerstal selfs soms 250&nbsp;000 per jaar. Jare lank is die metaangas wat die bron vrystel, opgevang en vir verwarming gebruik.

## Vandag 
Die warmbron en ontspanningsoord *Aliwal Spa* is geleë in die munisipale gebied. Van 2010–2014 was die eens gewilde oord se swembaddens en terrein gesluit vir opknappings deur die destydse munisipaliteit, maar is net kortstondig heropen in 2015. 

Die bronne en spa word besit en bestuur deur die Walter Sisulu Munisipaliteit, en die koue swembad is sedert Januarie 2022 weer oop vir die algemene publiek. Die toegangshek is by .

## Bibliografie 
* Booyens, Bun: *Bronwaters van genesing. Die tradisionele warmbron-waterkuur in ons volksgeneeskunde.* Kaapstad: Tafelberg, vir die Raad vir Geesteswetenskaplike Navorsing, 1981. 
* Kent, Leslie: *Die geneeskragtige bronne van Suid-Afrika.* Stellenbosch: Suid-Afrikaanse Spoorweë, 1952.
* Waring, Gerald A. en hersien deur Reginald R. Blankenship en Ray Bentall: *Thermal springs of the United States and other countries – a summary.* Washington: US Government Printing Office, 1965. (Geological Survey Professional Paper 492). Internet-aanlyn beskikbaar.
Nu Aquarii

**Nu&nbsp;Aquarii** (afgekort as **ν&nbsp;Aqr**) is ’n ster in die sterrebeeld Waterdraer (Aquarius). Dit deel die tradisionele naam **Albulaan** met Mu Aquarii. Dit kom van die Arabiese term *al-bulacān* (ألبولعان), "die twee slukkers". Die ster was saam met ε Aqr (Albali) en μ Aqr (Albulaan) bekend as **al Bulaʽ** (البلع), die Slukker.

## Eienskappe 
Die ster is sowat 159&nbsp;ligjare van die Son af geleë en met ’n skynbare magnitude van 4,52 is dit met die blote oog sigbaar.

Teen ’n geraamde ouderdom van 708&nbsp;miljoen jaar het dit ontwikkel tot ’n reusester met ’n sterreklassifikasie van G8&nbsp;III. Sy massa is twee keer dié van die Son Die ligsterkte vanaf sy buitenste atmosfeer is 37 keer dié van die Son, met ’n effektiewe temperatuur van 4&nbsp;920&nbsp;K. Dit gee die ster die geel skynsel van ’n G-tipe ster.

## Verwysings 
## Eksterne skakels 
* Foto van Nu Aquarii
* 
* 15px Hierdie artikel is vertaal uit die Engelse Wikipedia
Fédération Cynologique Internationale

Die **Fédération Cynologique Internationale** is 'n internasionale federasie van kennelklubs en is gebaseer in Thuin, België. Die oorspronklike organisasie is in 1911 deur lidlande die Duitsland, Oostenryk, België, Frankryk, en Nederland gevorm, maar het tydens die Eerste Wêreldoorlog ophou bestaan. Die organisasie is in 1921 deur Frankryk en België herstig.

## Geskiedenis 
Die Fédération Cynologique Internationale is op 22 Mei 1911 deur die volgende lidorganisasies gestig:
* Kartell für das Deutsche Hundewesen und Die Delegierten Kommission (Duitsland)
* Osterreichischer Kynologenverband (Oostenryk)
* Société Royale Saint-Hubert (België)
* Société centrale canine (Frankryk)
* Raad van Beheer op Kynologisch Gebied in Nederland (Nederland)

## Eksterne skakels 
*
Perdefroetang

Die **perdefroetang** (*Romulea rosea* (L.) Eckl.) is 'n plantjie wat endemies aan die Suid-Afrikaanse provinsies Wes-Kaap en Oos-Kaap is. Dit is 'n geofiet. Op die SANBI-rooilys is dit as 'veilig' (LC) gelys.

SANBI onderskei vyf subspesies:
* Romulea rosea (L.) Eckl. var. australis (Ewart) M.P.de Vos
* Romulea rosea (L.) Eckl. var. communis M.P.de Vos
* Romulea rosea (L.) Eckl. var. elegans (Klatt) Bég.
* Romulea rosea (L.) Eckl. var. muirii (N.E.Br.) J.C.Manning & Goldblatt
* Romulea rosea (L.) Eckl. var. rosea

Hierdie plantjie is een van die froetangs of knikkertjies van die genus *Romulea*. Dit het 3-6 baie smal blare wat taamlik dig en tot 15 cm lank is. Die blomme is pienk tot pers en stingelloos. Hulle het 'n geel hart. Dit kom in fynbos en renosterveld voor teen sanderige kleihellings en -vlaktes. Die vrugte is eetbaar.

## Fotogalery 

Romulea rosea fruit3 (16123627745).jpg|Vrugte van *Romulea rosea*
Romulea rosea corm1 (15305349762).jpg|Bol
Romulea rosea flower2 (15302531141).jpg|Blom

## Verwysings
Papegaaibek-padloper

Die **papegaaibek-padloper** (*Homopus areolatus*) is een van die kleinste skilpadjies. Dit kom in renosterveld in Suid-Afrika voor.

Wyfies is gewoonlik effens groter as die mannetjies en hulle kleure is helderder. Die mannetjies het 'n skerp papegaai-agtige bek waarmee hulle veg. Hulle kan mekaar taamlik verwond. 

Die wyfies kan tot 300 g swaar word, die mannetjies net die helfte. Hulle broeisels word in die winter tot laat somer gelê en bestaan uit 1-4 eiers wat in 90-300 dae kan uitbroei. Kraaie en honde is hul grootste vyande.

## Verwysing
Moser (glasvervaardiger)

**Moser a.s.** is 'n Tsjeggiese glasvervaardiger wat in 1857 deur die Oostenrykse entrepreneur Ludwig Moser (1833–1916) gestig en in Karlovy Vary (vroeër Karlsbad, Oostenryk-Hongarye) gesetel is. Met sy handvervaardigde dekoratiewe glasware het Moser, wat in 1873 oor filiale in New York, Londen, Parys en Sint Petersburg beskik het, reeds vroeg wêreldfaam geniet en is vandag steeds een van die mees prestigieuse Tsjeggiese handelsmerke. Moser se dekoratiewe glaskuns word onder die mees versamelde 20ste eeuse glasvoorwerpe gereken So is 'n hele museum in Karlovy Vary aan die glasblasery se kuns gewy.

## Verwysings
Beeskaroo

Die **beeskaroo** (*Pentzia punctata* Harv.) is 'n plant endemies aan Suid-Afrika. Dit kom veral in die suidelike Nama-Karoo in die provinsies Noord-, Oos- en Wes-Kaap voor en is op die SANBI-rooilys as 'veilig' (LC) gelys.

Die plant is 'n veelvertakte spreidende struikie. Die blare word op 'n stingel gedra; hulle is donserig of onbehaard en het 2-3 pare pinnae.

Navorsing op die Tafelberg naby Middelburg, Oos-Kaap () het aangetoon dat die oop geel blommetjies van hierdie spesie die volopste besoek van bestuiwende insekte ontvang het. Hierdie streek lê in die somerreënvalgebied op 1150 tot 1649 m hoogte en ontvang ongeveer 341&nbsp;mm reën per jaar. *P. punctata*  is die volopste blom op die mesa se noordoostelike helling (80% van die waarnemings) en dit word deur 'n groot verskeidenheid insekte besoek.

Die plant staan ook as die *berggansie* bekend.

## Verwysings 
## Eksterne skakels 
*
Spirit (Depeche Mode-album)

***Spirit*** is die veertiende ateljee-album van die Engelse musiekgroep Depeche Mode en is op 17 Maart 2017 deur *Columbia Records* vrygestel. Dit is voorafgegaan deur die enkelsnit ''Where's the Revolution''. Spirit is die tweede album van die groep onder Columbia. Die album is saam met die nuwe vervaardiger James Ford opgeneem.

## Verwysings
Jeremy Clarkson

**Jeremy Clarkson** (1960-) is ’n Britse joernalis en TV-aanbieder. Hy is veral bekend vir die program *Top Gear*, waarin hy die werkverrigting van motors toets. Hy is ook bekend vir sy sterk, allermins politiek korrekte menings.

Hy bied van 1988 tot 2001 die program *Top Gear* vir die BBC aan. Dit word van 2002 tot 2015 opgevolg met 'n gelyknamige program in 'n nuwe formaat. In 2015 is aangekondig dat die BBC nie sy kontrak gaan verleng nie. Clarkson het na bewering vir Oisin Tymon ('n vervaardiger van die program) geslaan, wat hiertoe aanleiding gegee het. Chris Evans het vervolgens die aanbieder van die program geword. In Augustus 2015 word aangekondig dat Clarkson saam met James May en Richard Hammond die program *The Grand Tour* vir Amazon se TV-afdeling gaan aanbied.

## Lewensloop 
duimnael|links|Clarkson, Hammond en May tydens 'n opname van *Top Gear*.

Jeremy Charles Robert Clarkson is op 11 April 1960 in Doncaster in Engeland gebore. In 1977 het sy oupa hom 'n toetsrit in sy R-tipe Bentley gegee, wat sy liefde vir motors aangevuur het. Ná sy opleiding as verslaggewer besluit hy om oor motorkarre te skryf, en begin hy die *Motoring Press Agency* in 1984. Daarna het hy vir talle motortydskrifte geskryf en was hy van 1986 tot 1993 'n rubriekskrywer vir *Performance Car* gewees. Hy het ook weeklikse bydraes vir koerante soos *The Sun*, *UK Daily* en *The Sunday Times* gelewer.

In 1993 bied Clarkson die programme *Star Cars* en *Motorworld* aan. Daarna bied hy in Januarie 1998 die program *Jeremy Clarkson’s Extreme Machines* en in 2000 *Clarkson’s Car Years* aan. Hy was ook op 'n keer 'n gas op die program *What not to wear* gewees, waarin sy klerekeuse deur Trinny en Susannah afgekraak is.

Jeremy woon in Chipping Norton in die Cotswolds met sy tweede vrou Frances Cain en hul drie kinders, Emily, Finlo en Katya. Hy het ook 'n herehuis op die eiland Man. Op 5 Mei 2014 maak beide persone bekend dat hulle na 'n huwelik van 21 jaar gaan skei. Sy vriendin is tans Lisa Hogan.

## Verwysings 
## Eksterne skakels 
* 
*
Cleft Peak

**Cleft Peak** is ’n bergpiek in die Drakensberg in KwaZulu-Natal. Dit is deel van die Drakensberg-platorand wat die grens tussen Suid-Afrika en Lesotho vorm. Cleft Peak is die tweede hoogste piek in die noordelike deel van die gebied, ná Mont-aux-Sources, wat enkele meters hoër is.

Die maklikste staproetes is vanaf Mlabonjavalei en die Orrelpypspas. Dit is steil bergop tot op die platorand, waarna daar oor heuwels op en af tot by die piek gestap kan word.

## Sien ook 
* Lys van bergpieke in Suid-Afrika

## Verwysings
They Stood Up for Love

***They Stood Up for Love*** is 'n liedjie deur die alternatiewe rockgroep Live, wat as die derde en finale enkelsnit uit hul 1999-album, *The Distance to Here*, vrygestel is. Dit het nommer een op die Belgiese enkelsnit-treffersparade bereik.

## Verwysings
Jack Russell-terriër

duimnael|links|'n Werkende Jack Russell-terriër by die uitgang van 'n skuiling.
duimnael|'n Jack Russell-terriër dra 'n hondeharnas.
Die **Jack Russell-terriër** is 'n hond, 'n klein terriër wat sy oorsprong in vosjag het. Dit is hoofsaaklik wit oor die lyf met gladde, growwe of gebroke bedekking, maar kan ook enige kleur wees.

Die Jack Russell is 'n energieke ras wat staatmaak op 'n hoë vlak van oefening en stimulasie en is relatief vry van ernstige gesondheidsklagtes. Die ras is oorspronglik in die vroeë 19de eeu geteel deur eerwaarde John Russell, van wie die ras sy naam kry. Die Jack Russell het 'n soortgelyke oorsprong as die moderne foksterriër. Dit het verskeie veranderinge oor die jare ondergaan, in ooreenstem met verskillende gebruike en rasstandaarde deur kennelklubs gestel. Erkenning deur kennelklubs vir die Jack Russell-ras is teengestaan deur die ras se ouer samelewings – wat gelei het tot die teel en erkenning van die *Parson Russell* terrier. Jack Russells verskyn baie keer in film, televisie, en druk - met verskeie historiese honde as akteurs.

Verskeie rasklubs ontstaan in die Verenigde Koninkryk gedurende die 1970's ter bevordering van die ras, insluitend die Jack Russell-klub van Groot-Brittanje (JRTCGB) en die Suid-Oos-Jack Russell-Terriër-klub (SEJRTC). 
duimnael|Jack Russell-terriërs speel met 'n bal

## Verwysings
Claremont, Pretoria

**Claremont** is 'n woonbuurt in die noordweste van Pretoria in Suid-Afrika. Dit is in die noorde van die Gauteng-provinsie geleë en val onder beheer van die Stad Tshwane Metropolitaanse Munisipaliteit.

## Sien ook 
* Lys van dorpe in Suid-Afrika

## Verwysings